**Fácánkert Község Önkormányzata Képviselő-testületének**

**5/2018. (XI. 27.) önkormányzati rendelete**

**a szociális igazgatás és szociális ellátások helyi szabályozásáról szóló**

**2/2015. (II. 27.) önkormányzati rendelet**

**módosításáról**

Fácánkert Község Önkormányzatának Képviselő-testülete Magyarország Alaptörvénye 32. cikk. (1) bekezdés a) pontjában és (2) bekezdésében kapott feladatkörében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában kapott hatáskörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 18. § a) pontjában, 26. §-ban, 32. § (3) bekezdésében, 45. § (1) bekezdésében, 48. § (4) bekezdésében, 58/B. § (2) bekezdésében, 62. § (2) bekezdésében, 92. § (1) bekezdésében és 132. § (4) bekezdésében kapott felhatalmazás alapján, a következőket rendeli el:

Fácánkert Község Önkormányzatának Képviselő-testülete Magyarország Alaptörvénye 32. cikk. (1) bekezdés a) pontjában és (2) bekezdésében kapott feladatkörében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában kapott hatáskörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 18. § a) pontjában, 26. §-ban, 32. § (3) bekezdésében, 45. § (1) bekezdésében, 48. § (4) bekezdésében, 58/B. § (2) bekezdésében, 62. § (2) bekezdésében, 92. § (1) bekezdésében és 132. § (4) bekezdésében kapott felhatalmazás alapján, a következőket rendeli el:

**1.§.**

**Az I. fejezet 6. §. helyébe a következő rendelkezés lép:**

A szociális ellátásra jogosultság, a jogosultat érintő jog és kötelezettség megállapítására, továbbá a hatósági ellenőrzésre az általános közigazgatási rendtartásról szóló törvény rendelkezéseit kell alkalmazni.

**2. §.**

**A II. fejezet 8. § (2) bekezdés a) pontja helyébe a következő rendelkezés lép:**

pénzbeli szociális ellátásként: rendkívüli települési támogatást, óvoda/iskolakezdési támogatást, valamint temetés céljára támogatást;

**3.§**

**A rendelet II. fejezet 8. §. (5) bekezdése helyébe a következő rendelkezés lép, és egyben a (6) bekezdés megszűnik:**

(5) A képviselő-testület az e rendeletben szabályozott természetbeni és pénzbeli támogatásra vonatkozó hatáskörét a polgármesterre ruházza át.

**4. §.**

**2. Rendkívüli települési támogatás**

**A rendelet III. fejezet 17. §.-a az alábbi (5) és (6) bekezdésekkel egészül ki:**

(5) Rendkívüli méltánylást érdemlő esetben, hivatalból vagy kérelemre, évente legfeljebb egy alkalommal rendkívüli települési támogatás jövedelemre való tekintet nélkül is megállapítható. Ebben az esetben a támogatás összege egyedi mérlegelés alapján kerül megállapításra a rendkívüli méltánylást érdemlő körülmény egyedi értékelését követően. Egyedi mérlegelés alapján a támogatás mértéke a mindenkori öregségi nyugdíj legkisebb összegének kétszeresét nem haladhatja meg.

(6) Sürgős esetben, ha az igénylő életkörülményei ezt indokolják az azonnali segítséget, a támogatás bizonyítási eljárás nélkül, az igénylő nyilatkozata alapján is megállapítható.

**5. §.**

**A rendelet III. fejezet 3. pont helyébe az alábbi cím kerül, és egyben kiegészül a 17/A. §-al.**

**Óvoda/iskolakezdési támogatás -**

**17/A §.**

1. Amennyiben az önkormányzat költségvetése lehetővé teszi, a képviselő-testület pénzbeli óvoda/iskolakezdési támogatást nyújt a kérelmező törvényes lépviselő részére, a (2) bekezdésben meghatározott esetekben.
2. A támogatás mértéke gyermekenként:
3. óvodás gyermek esetében 10 000 Ft
4. alsó- és felsőtagozatos gyermek esetében 12 000 Ft
5. az első szakma vagy az érettségi megszerzéséig középiskolai tanulmányokat nappali rendszerű oktatás keretében folytató diák esetében: 15 000 Ft.
6. A támogatás a tárgyév szeptember 30. napjáig kerül kifizetésre.
7. A támogatás nyújtásának feltétele, hogy a gyermekkel közös háztartásban élő törvényes képviselő és a gyermek fácánkerti lakóhellyel vagy tartózkodási hellyel rendelkezzen, és életvitel szerűen Fácánkert községben tartózkodjon.
8. Óvodás gyermek esetében a Bogyiszlói Kistarisznya Óvoda Fácánkerti Tagintézményébe járó gyermek részesülhet támogatásban.
9. A tárgyévre vonatkozó támogatás megállapításáról a polgármester dönt kérelemre.
10. 16 éves kor felett a kérelemhez mellékelni kell az iskola által kiállított iskolalátogatási bizonyítványt és a kérelmező nyilatkozatát, mely szerint a tanulmányok az első szakma, vagy az érettségi megszerzésére irányulnak.

**6. §.**

**A rendelet III. fejezet kiegészül az alábbi 4. ponttal és címmel, valamint a 18. §. helyébe az alábbi rendelkezés lép:**

**4. Temetés céljára nyújtott támogatás**

**„18. §** (1) Az elhunyt személy eltemettetésének költségeihez való hozzájárulásként megállapított települési támogatás összege 25.000.-Ft, ha a temetési költségek viselése a kérelmezőnek vagy családjának a létfenntartását veszélyezteti, és a kérelmező családjában az egy főre jutó havi jövedelem nem haladja meg a nyugdíjminimum 350 %-át.

(2) Az (1) bekezdés szerint megállapított támogatás iránti kérelemhez – melyet legkésőbb a temetést követő 60 napon belül kell benyújtani - mellékelni kell a kérelmező vagy vele azonos lakcímen élő közeli hozzátartozója nevére kiállított számla eredeti példányát, vagy annak – a hivatal által - hitelesített másolatát, jövedelemigazolást és a halotti anyakönyvi kivonatot.

(3) Nem részesülhet az (1) bekezdésben meghatározott támogatásban az a személy, akinek a hozzátartozóját az önkormányzat köztemetésben temettette el, vagy az a személy, akinek elhunyt hozzátartozója hadirokkant járadékban részesült.

**7. §.**

**IV. fejezet 19. §.-a helyébe az alábbi rendelkezések lépnek:**

19. §.

1. Gyógyszer kiadásokra támogatás állapítható meg a kérelmező részére az alábbi feltételek együttes fennállása esetén:
2. a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át.
3. a gyógyszer, gyógyászati segédeszköz igazolt költsége a családban egy főre jutó havi jövedelem 10 %át meghaladja.
4. kérelmező a kérelem benyújtásának időpontjában nem részesül közgyógyellátásban.
5. A kérelemhez mellékelni kell a gyógyszerek, gyógyászati segédeszközök eseti vagy havi költségéről szóló igazolást. A gyógyszerek, gyógyászati segédeszközök eseti, vagy havi költségéről szóló igazolást a háziorvos vagy a szakorvos által rendelt gyógyszerekről, gyógyászati segédeszközökről kiadott jegyzék alapján a gyógyszertár állítja ki.

**8. §.**

Ez a rendelet a 2019. január 1. napján lép hatályba.

Orbán Zsolt Dr. Dobai Sándor

polgármester jegyző

A kihirdetés napja: 2018. november 27.

A levétel napja:

Dr. Dobai Sándor

jegyző